
"...s nem vész magja a nemes gabonának..."  
Hagyományos értékekre alapuló tudás-és közösségfejlesztés az Élő Forrásból

Szakmai beszámoló
A népművészet táncos mesterei és szilágysági tánchagyományok 
(dalok, táncok, muzsikák, néprajz: jeles napok, ünnepi népszokások) - elmélyítés

Képzési idő: 
· 4 egymást követő témanap. Egy témanap 3 órát (3x 45 perces foglalkozást) tartalmaz.

A témahét időtartama: 
· 4 nap: 2019. 04.08-11.

A témahét helyszíne: 
· Soproni Petőfi Sándor Általános Iskola és AMI, 9400 Sopron, Halász utca 25.

A témahét célcsoportja: 
· 28fő, a Soproni Petőfi Sándor Általános Iskola És AMI tanulói

A témahét célja:
· A népművészet táncos mestereinek megismerése – személyiségük, tevékenységük, szerepük a falujuk, hagyományaik átörökítésében
· Szilágyság tánchagyományainak ismerete (néptánc, népzene, szokások, jeles napok) - a korábban ismeretek elmélyítése

Fejlesztési területek:
· Művészeti kompetencia: improvizációs képességek fejlesztése – alkotási folyamatok, kapcsolódási lehetőségek szabadsága, kreativitás fejlesztése
· A szociális kompetenciákhoz szükséges kognitív készségek: információkezelés – információgyűjtés, tájékozódási képesség térben, időben, földrajzi környezet hatásainak megértése
· Társas kompetenciák: empátia, kommunikációs készségek: véleményalkotás, együttműködés, feladatvállalás, csoporthoz tartozás
· Logikai kompetencia: logikai és rendszerező képesség, összefüggések felismerése, és elemzése
· Egyéb fejlesztési feladatok: önálló esztétikai értékítélet kialakítása, művészeti anyanyelv és hagyományok megismerése, őrzése, elemző-képesség fejlesztése, a művészi kifejezőkészség fejlesztése

A program értékelése:
· A témahét 2019. április 8-án vette kezdetét. A fő téma „A népművészet táncos mestereinek megismerése” és a Szilágyság tánchagyományainak ismerete - a korábban ismeretek elmélyítése voltak. 
· Első nap: egyéni adatgyűjtéssel kezdték a résztvevők a munkát (a tematika szerint) – különböző informatikai eszközök segítségével a legkülönfélébb adatbázisokban és az iskolai könyvtárban kutakodtak. Ezt kiscsoportos foglalkozás követte – az egyénileg összegyűjtött anyagot összegezték, és csoportonként (7 csoportban) ismertették a többieknek az általuk megszerzett ismereteket.
· Ezt követően egy drámajátékkal folytattuk – a korábbi tematikus heteink alatt bevált ez a játék.

Családonként 4 darab cédulát készítettünk. Minden családba egy apa, egy anya, egy fiú és egy lány van (Szilágysámson – apa, Szilágysámson – anya, Szilágysámson – fiú, Szilágysámson – lány). Az előre elkészített cédulákat összekevertük és kiosztottuk. A kihúzott cédulát nem szabadott megnézni, míg mindenki meg nem kapta. Egy adott jelre mindenki megnézte a nála lévő feliratot és elkezdte keresni a saját családjának tagjait. Amikor megtalálták egymást, terpeszben leültek egymás mögé: leghátul az apa, ő előtte az anya, majd a fiú, legelöl a lány. Az a csapat győzött, akik legelőször ültek le a leírt sorrendben. A „családtagok” megtalálása és az esetleges győzelem mindig nagy öröm, még ha rövid idejű is. A helyfoglalás után, minden egyes eljátszás alkalmával megkérdeztünk minden családot, hogy melyik faluból valók, hogy a szükséges ismeretek rögzüljenek.



· A foglalkozás folytatásaképpen a korábban az Értékőr táborban megtanultakat elevenítettük fel - Szilágyság hagyománya: csárdás és ugrálós párban (átvetők, forgatások, forgások, csapások)
A motívumok ritmusának előkészítése különböző mozdulatritmusok szerint történt – ez készítette elő a páros táncok gyakorlását, ismétlését.
· A tanulás folyamatában fontos volt, hogy az elsajátított, illetve ismételt motívumokat a tanulók improvizatív módon is tudják előadni.
· A fenti tanulás-tanítási folyamat ismétlődött meg a témahét összes napján. E módszer már korábban kialakított és bevált módszernek bizonyult iskolánk korábbi témahetei során, amikor más témájú foglalkozásokat szerveztünk tanulóink számára.

· Második és harmadik nap foglalkozásait játékkal kezdtük – lásd a fenti játékleírást, illetve kiegészítettük a következő játékkal:

A gyerekek körbe ülve helyezkednek el. Kiszámolóval vagy egyéb módon eldöntjük, hogy kié lesz induláskor a legrangosabb pozíció: a király. Mellette ülő a jegyző, majd a bíró. Innen a gyerekek, illetve e képzeletbeli székük (táncterem esetén én képzeletbeli székekkel játszom) egy-egy számot kapnak: 1, 2, 3, stb. A királynak a saját nevét kell mondania, illetve egy számot vagy egy rangot, pl.: király-kettő. A kettes széken ülő folytatja: kettő – például jegyző. Aki eltéveszti, tehát nem szólal meg, vagy olyan számot vagy rangot mond, ami nem létezik, esetleg túl későn vette észre, hogy szólították, az feláll, és a király mellé, a legutolsó számú székre ül. Ekkor a számozás megváltozik, a ranglétrán a tőle nagyobb számú gyerekek egy kisebb számú székre ülnek, például a nyolcas hetes lesz. Az új számokat kell most már megjegyezni.

· Mindkét napon folytattuk a táncos egyéniségekkel kapcsolatos adatkeresést (egyénileg, a tematika szerint), majd kiscsoportos foglalkozás (7 csoportban) keretében összegeztük az ismereteket. Volt csoport, aki kevesebb, de volt, aki szinte a fellelhető összes adatot összegyűjtötte. 
· Ezen a napon a Szilágysámsoni páros táncokban mélyültünk el: átvetők variációi (csapások, bokázók, lábfigurák változatai).
A motívumok ritmusának előkészítése különböző mozdulatritmusok szerint történt – ez készítette elő a páros táncok gyakorlását, ismétlését.


· A tanulás folyamatában fontos volt, hogy az elsajátított, illetve ismételt motívumokat a tanulók improvizatív módon is tudják előadni.

· Negyedik nap témája: folytattuk a táncos egyéniségekkel kapcsolatos adatkeresést (egyénileg, a tematika szerint), majd kiscsoportos foglalkozás (7 csoportban) keretében összegeztük az ismereteket.
· Ezen a napon Szilágybagos páros táncaiban mélyültünk el: átvetők variációi (csapások, bokázók, lábfigurák változatai).
A motívumok ritmusának előkészítése különböző mozdulatritmusok szerint történt – ez készítette elő a páros táncok gyakorlását, ismétlését.
· A tanulás folyamatában fontos volt, hogy az elsajátított, illetve ismételt motívumokat a tanulók improvizatív módon is tudják előadni.

Összegzésül:
· Jónak bizonyult a témaválasztás – „A népművészet táncos mestereinek” vizsgálata, megismerésük, illetve az Értékőr táborban tanultak felelevenítése, az ismeretek elmélyítése.
· Mind az „elméleti” (tulajdonképpen ez is gyakorlat volt – egyéni és csoportos munkamódszerrel), mind a táncos gyakorlati feladatokat nagy kedvvel csinálták a résztvevők.
· Amin változtatni kell a jövőben: könnyíti a munkát, ha egy kicsit előbb adunk előzetes ismereteket, faladatokat a gyermekeknek, így jobban fel tudnak készülni, még motiváltabbakká válnak.
· Jól sikerült, eredményes és hatékony programot valósítottunk meg, ahol a táncos résztvevők jó hangulatú foglalkozásokon vehettek részt.

